CELEX: 62006TJ0135
Language: lt
Date: 2010-09-29 00:00:00
Title: 2010 m. rugsėjo 29 d. Bendrojo Teismo (antroji kolegija) sprendimas. # Al-Bashir Mohammed Al-Faqih ir kt. prieš Europos Sąjungos Tarybą. # Bendra užsienio ir saugumo politika - Kova su terorizmu - Ribojančios priemonės, taikomos asmenims ir subjektams, susijusiems su Usama bin Ladenu, "Al-Qaida" tinklu ir Talibanu - Lėšų įšaldymas - Pagrindinės teisės - Teisė į nuosavybės apsaugą, teisė būti išklausytam ir teisė į veiksmingą teisminę kontrolę. # Bylos T-135/06 iki T-138/06.

2010 m. rugsėjo 29 d. Bendrojo Teismo (antroji kolegija) sprendimas Al‑Faqih ir kt. prieš Tarybą
      (Bylos T‑135/06–T‑138/06)
      „Bendra užsienio ir saugumo politika – Kova su terorizmu – Ribojančios priemonės, taikomos asmenims ir subjektams, susijusiems su Osama bin Ladenu, „Al‑Qaida“ tinklu ir Talibanu – Lėšų įšaldymas – Pagrindinės teisės – Teisė į nuosavybės apsaugą, teisė būti išklausytam ir teisė į veiksmingą teisminę kontrolę“
      1.                     Procesas – Sprendimas, kuriuo vykstant procesui pakeičiamas ginčijamas sprendimas – Naujas faktas – Pradinių reikalavimų ir
            ieškinio pagrindų išplėtimas – Ribos – Reikalavimai, susiję su galimais būsimais sprendimais – Nepriimtinumas (Bendrojo Teismo
            procedūros reglamento 48 straipsnio 2 dalis) (žr. 26 punktą)
      2.                     Europos Bendrijos – Teismo vykdoma institucijų aktų teisėtumo kontrolė – Reglamentas, nustatantis ribojančias priemones, taikomas
            tam tikriems asmenims ir subjektams, susijusiems su Osama bin Ladenu, „Al‑Qaida“ tinklu ir Talibanu – Teisė į gynybą – Teisė
            būti išklausytam – Apimtis – Nepranešimas apie kaltę patvirtinančius įrodymus ir minėtų asmenų bei subjektų neišklausymas
            – Pažeidimas (Tarybos reglamento Nr. 881/2002 2 straipsnis ir I priedas) (žr. 34 punktą)
      3.                     Europos Bendrijos – Teismo vykdoma institucijų aktų teisėtumo kontrolė – Reglamentas, nustatantis ribojančias priemones, taikomas
            tam tikriems asmenims ir subjektams, susijusiems su Osama bin Ladenu, „Al‑Qaida“ tinklu ir Talibanu – Teisė į veiksmingą teisminę
            apsaugą – Nepranešimas apie kaltę patvirtinančius įrodymus ir minėtų asmenų bei subjektų neišklausymas – Pažeidimas (Tarybos
            reglamento Nr. 881/2002 2 straipsnis ir I priedas) (žr. 35–39 punktus)
      4.                     Europos Bendrijos – Teismo vykdoma institucijų aktų teisėtumo kontrolė – Reglamentas, nustatantis ribojančias priemones, taikomas
            tam tikriems asmenims ir subjektams, susijusiems su Osama bin Ladenu, „Al‑Qaida“ tinklu ir Talibanu – Bendras ir nuolatinis
            šių asmenų ir subjektų lėšų, turto bei kitų ekonominių išteklių įšaldymas jų neišklausius – Nuosavybės teisės pažeidimas (Tarybos
            reglamento Nr. 881/2002 2 straipsnis ir I priedas) (žr. 40–42 punktus)
      
         
               Dalykas
            Prašymas panaikinti 2002 m. gegužės 27 d. Tarybos reglamento (EB) Nr. 881/2002, nustatančio tam tikras specialias ribojančias
         priemones, taikomas tam tikriems asmenims ir subjektams, susijusiems su Osama bin Ladenu, „Al‑Qaida“ tinklu ir Talibanu, ir
         panaikinančio Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį
         skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (OL L 40, p. 13; 2004 m.
         specialusis leidimas lietuvių k., 18 sk., 1 t., p. 294), 63‑ą kartą iš dalies pakeistą 2006 m. vasario 10 d. Komisijos reglamentu (EB)
         Nr. 246/2006, 2 straipsnį, kuriuo ieškovų vardai įtraukti į Reglamento Nr. 881/2002 I priedą.
      
      Rezoliucinė dalis
      1.         Sujungti bylas T‑135/06–T‑138/06, kad būtų bendrai priimtas galutinis sprendimas.
      2.         Panaikinti 2002 m. gegužės 27 d. Tarybos reglamento (EB) Nr. 881/2002, nustatančio tam tikras specialias ribojančias priemones,
         taikomas tam tikriems asmenims ir subjektams, susijusiems su Osama bin Ladenu, „Al‑Qaida“ tinklu ir Talibanu, ir panaikinančio
         Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių
         uždraudimą ir pratęsiantį Afganistano Talibano lėšų ir kitų finansinių išteklių įšaldymą, 63‑ą kartą iš dalies pakeistą 2006 m.
         vasario 10 d. Komisijos reglamentu (EB) Nr. 246/2006, 2 straipsnį tiek, kiek jis susijęs su ieškovais Al‑Bashir Mohammed Al‑Faqih,
         Taher Nasuf, Ghunia Abdrabbah ir Sanabel Relief Agency Ltd.
      3.         Nurodyti Europos Sąjungos Tarybai padengti savo ir ieškovų patirtas bylinėjimosi išlaidas bei iš Bendrojo Teismo kasos avansu
         sumas, išmokėtas kaip teisinę pagalbą.
      
      4.         Jungtinė Didžiosios Britanijos ir Šiaurės Airijos Karalystė bei Europos Komisija padengia savo patirtas bylinėjimosi išlaidas.